Dana Snyman wil eintlik self onder die radar wees | SARIE
FOTO: verskaf	18 November 2013
Dana Snyman wil eintlik self onder die radar wees	deur Phyllis Green
Sy rubrieke verskyn in verskeie publikasies en word wyd gelees. Hy skryf oor mense – nie die mense wie se name in hoofopskrifte op die voorblaaie van koerant en tydskrifte beland nie. Hy skryf oor gewone mense. Mense wat hy soms tersluiks raakloop, ander wat hy aspris gaan opsoek. Hulle het almal 'n storie om te vertel. Boonop is dit nie aardskuddende onthullings wat hulle maak nie, maar eerder van alledaagse dinge, van onthou – van nou en van gister.
Gewone mense. Maar wat is 'gewone mense' nou eintlik? Ek glo elke mens het 'n storie. En dis 'n demokratiese ding: nie een mens se storie is belangriker as 'n ander een s'n nie. Hoe reis jy – met 'n plan of waar jou neus jou lei?